# A black and white logo  Description automatically generated

# KËRKESË PËR OFERTË (KPO)

**01. Informacion i Përgjithshëm i Tenderit**

### 1.1. Tenderi i kërkuar nga : Fondacioni për Menaxhimin e Butrintit: Rruga "SH81", Parku Kombëtar i Butrintit, Ksamil, Shqipëri.

Fondacioni për Menaxhimin e Butrintit (FMB) është një organizatë jofitimprurëse pa anëtarësi, e bashkëthemeluar nga Ministria e Ekonomisë, Kulturës dhe Inovacionit (MEKI) dhe Fondacioni Shqiptaro-Amerikan për Zhvillim.

FMB operon në fushën e trashëgimisë kulturore dhe ka për qëllim administrimin indirekt të nënzonave të trashëgimisë kulturore dhe peizazhit kulturor, pjesë e PKB (“Pasuria Kulturore”), në përputhje me Marrëveshjen e miratuar me Ligjin 50/2022 “Për miratimin e marrëveshjes për administrimin e nënzonave të trashëgimisë kulturore dhe peizazhit kulturor, pjesë e Parkut Kombëtar të Butrintit, ndërmjet Ministrisë së Kulturës dhe Fondacionit për Menaxhimin e Butrintit”.

**1.2. Objekti i Tenderit** : Ofrimi i shërbimeve të sigurisë fizike për nënzonat e trashëgimisë dhe peizazhit kulturor, pjesë e Parkut Kombëtar të Butrintit.

**1.3.** **Gjuha:** Siç përcaktohet nga Fondacioni për Menaxhimin e Butrintit, gjuha e punës për këtë tender është gjuha shqipe dhe çdo certifikatë e marrë në shqip nga Institucionet Qeveritare dhe kontrata/certifikatat/referencat e marra nga palë të treta në gjuhë të ndryshme nga ajo shqipe, duhet të përkthehen.

**1.4. Dokumentet e Tenderit** : Dokumentet e tenderit merren nëpërmjet shkarkimit nga faqja zyrtare e internetit të Fondacionit për Menaxhimin e Butrintit, <https://bmf.al/>. Nëse keni pyetje, ju lutemi drejtojini ato me shkrim ose me e-mail në tenders@bmf.al ose me shkresë në adresën e mësipërme. Format e tjera të komunikimit në lidhje me tenderat nuk pranohen gjatë një procedure ende në proces.

**1.5. Dorëzimi i tenderit:**

**Afati i fundit për dorëzimin e aplikimeve është data 26/05/2025,** ora 17:00. Aplikimi i dorëzuar pas këtij afati nuk do të merret parasysh.

Paraqisni aplikimin tuaj personalisht ose me postë në zyrën e Fondacionit për Menaxhimin e Butrintit në Sarandë (adresa e dhënë më sipër). Për dorëzimin e aplikimeve përmes postës do të merret në konsideratë data dhe ora e dorëzimit sipas vulës së postës.

Siguroni sa vijon:

* Përgatitni tre grupe dokumentacioni tenderi dhe një ofertë financiare.
* Vendosini ato në zarfe të mbyllura të etiketuara:
	1. "ORIGJINALE"
	2. "KOPJE E PRINTUAR"- duke përfshirë edhe ofertën financiare
	3. "KOPJE DIGJITALE (USB)"- duke përfshirë ofertën financiare dhe preventivin në formatin Excel (nëse është e nevojshme)
	4. "ORIGJINAL DHE NJË KOPJE E OFERTËS FINANCIARE DHE PREVENTIVI/BUXHETI I DETAJUAR."

Mbyllni të gjitha zarfet së bashku në një paketë, duke paraqitur qartë:

(a) Emrin dhe adresën e aplikantit

(b) Drejtuar Fondacionit për Menaxhimin e Butrintit

(c) Identifikimin specifik të procesit të aplikimit, duke përfshirë emrin dhe numrin e tenderit

(d) Paralajmërim që të mos hapet përpara kohës dhe datës së caktuar të hapjes së ofertave.

**1.6. Udhëzime për aplikantët**

1. Përdorni formularin "Eksperienca të ngjashme" për të theksuar përvojat e kompanisë. Përshkruani qartë rëndësinë e tyre në seksionin e dedikuar. Përdorni ndarës ose skeda për të theksuar faqet ose seksionet e rëndësishme.
2. Merrni parasysh plotësisht kriteret e renditura të vlerësimit, duke vënë në dukje peshat relative të caktuara për rëndësinë e tyre. Shmangni supozimin se çmimi më i ulët garanton sukses.
3. Për të kapërcyer pragun kualifikues të kritereve individuale prej 60%, paraqisni më shumë kontrata të punëve të ngjashme dhe përvojës së stafit sesa minimumi i kërkuar. Vini re se Fondacioni për Menaxhimin e Butrintit do të pranojë maksimumi 5 kontrata të ngjashme.
4. Mos skanoni të gjitha dokumentet në një. Çdo dokument duhet të skanohet dhe të ruhet veçmas, me tituj që tregojnë përmbajtjen.
5. Sigurohuni që USB-ja juaj të funksionojë siç duhet dhe të jetë pa viruse.

**1.7. Objekti i punëve:** Objekti i punëve ka të bëjë me të gjitha punët që lidhen me aktivitetet e nevojshme për të përfunduar punët e kërkuara të përshkruara më poshtë, duke përfshirë, por pa u kufizuar në: Ofrimi i Shërbimeve të Sigurisë për nënzonat e trashëgimisë dhe peizazhit kulturor, pjesë e Parkut Kombëtar të Butrintit. Më shumë detaje rreth fushës së shërbimit do të gjenden në Termat e Referencës, pjesë e pandarë e dokumentacionit të tenderit.

**1.9. Hapja e Aplikimit:** Zarfet do të hapen në datën ***27/05/2025*** *në orën 10.15,* nga përfaqësuesit e Fondacionit për Menaxhimin e Butrintit. Emri i aplikantit, oferta, çdo zbritje dhe koha e përfundimit do të shpallen dhe regjistrohen në procesverbal.

**1.10. Vlerësimi i Aplikimit:** Komiteti i Vlerësimit të Ofertave (KVO) do të kontrollojë aplikimet për t'u siguruar që ato nuk përmbajnë ndryshime në terma ose gabime. Për të ndihmuar në ekzaminimin, vlerësimin dhe krahasimin e Aplikimeve, KVO, sipas gjykimit të tij, mund të kërkojë ndihmë nga profesionistë të tjerë në cilësinë e konsulentit të KVO-së. Fondacioni për Menaxhimin e Butrintit rezervon të drejtën të ndryshojë sasinë e punës/materialeve të specifikuara në Dokumentet e Tenderit pa asnjë ndryshim në çmimin e njësisë ose terma dhe kushte të tjera dhe të pranojë ose refuzojë çdo, të gjitha, ose një pjesë të Aplikimeve të paraqitura pa dhënë arsye për vendim i tillë.

**1.11. Vlerësimi Teknik dhe Financiar:** Aplikimet do të vlerësohen fillimisht për cilësitë teknike, duke vlerësuar kapacitetin e kompanisë përmes dokumentacionit të dorëzuar. Mangësitë mund të ndikojnë në rezultatet dhe mundësinë për të fituar. Pragjet e cilësisë janë vendosur. Ofertat që shënojnë më pak se **60%** për të paktën një kriter cilësor dhe më pak se **70%** për kriteret cilësore në përgjithësi, do të përjashtohen nga pjesa tjetër e procedurës së vlerësimit.

**1.11.1 Vlerësimi financiar** pason vlerësimin teknik dhe bazohet në kosto. Kriteri i kostos vlerësohet duke i dhënë numrin maksimal të pikëve në dispozicion për kriterin e kostos, ofertës më të ulët të kualifikuar. Pjesa tjetër e ofertave vlerësohet duke përdorur një formulë që lejon një ulje proporcionale të pikëve.

Ofertat do të shqyrtohen nga afër për të përcaktuar **anomalitë e çmimeve**. Ofertat që vlerësohen nga Komiteti i Vlerësimit të Tenderit si anomalisht të ulëta do të skualifikohen mbi këtë bazë, pavarësisht nga pikët e tyre teknike. Ky vendim kërkon hetim i cili përfshin edhe ofertuesin.

|  |  |  |
| --- | --- | --- |
| **Kriteret** | **Dokumentacioni** | **Shpërndarja e pikëve** |
| Përvoja e mëparshme përkatëse e kompanisë | Kontratat, referencat nga institucionet e tjera | 30 % |
| Ekipi Kryesor  | CV, Diploma, Licenca të stafit kryesor | 20 % |
| Oferta Financiare | Oferta Financiare e Detajuar për Shërbim.  |  50 % |
| **TOTAL:** |  | **100%** |

**1.12. Vlerësime të tjera:** Kur cakton kompanitë në listën e përzgjedhur, KVO mund të marrë parasysh kritere të tjera, duke përfshirë, por pa u kufizuar në kohën e përfundimit, të dhënat e performancës së eksperiencave të mëparshme me Fondacionin për Menaxhimin e Butrintit ose partnerët, integritetin, referencat dhe raportin me komunitetin. Intervistat me kompanitë e renditura në krye, mund të përdoren gjithashtu si një mjet vendimmarrës plotësues.

**1.13. Përzgjedhja e fituesit:**

Përzgjedhja e aplikantit të suksesshëm do të bazohet në renditjen e tenderëve të kualifikuar sipas pikëve kumulative të kritereve teknike dhe financiare.

**1.14. Lista e dokumentacionit që do të dorëzohet:**

1. Paketa e tenderit të Fondacionit për Menaxhimin e Butrintit plotësohet në çdo seksion në gjuhën shqipe duke ruajtur renditjen me të gjithë dokumentacionin e kërkuar të bashkangjitur siç përcaktohet.
2. Oferta financiare e shoqëruar me preventivin dhe analizat e çmimeve duke përdorur strukturën e sugjeruar nga modeli bashkangjitur këtij tenderi.
3. Ekstrakt historik nga Regjistri Tregtar, të lëshuar nga QKB jo më herët se 30 ditë nga dorëzimi.
4. Vërtetim se përfaqësuesi ligjor dhe aksionerët/ortakët e shoqërisë nuk janë dënuar për shkelje penale, si dhe nuk janë nën proces hetimi nga ana e organit të prokurorisë, të lëshuar jo më herët se 30 ditë nga dorëzimi;
5. Vërtetim nga gjykata se subjekti nuk ka proces gjyqësor të hapur në cilësinë e palës së paditur, të lëshuar jo më herët se 30 ditë nga dorëzimi;
6. Vërtetim për shlyerjen e detyrimeve fiskale dhe sigurimeve shoqërore të lëshuar nga autoritetet përkatëse tatimore, jo më herët se 30 ditë nga dorëzimi;
7. Kopje të pasqyrave financiare të shoqërisë të audituara, të vulosura në çdo faqe nga Autoriteti Tatimor për vitet 2022, 2023 dhe 2024;
8. Licencat e nënkategorive 1.3.A “Shërbimi i sigurimit fizik të objekteve” dhe/ose 1.3.B “Shërbimi i sigurimit dhe shoqërimit të vlerave monetare gjatë transportit”;
9. Akt-miratimi i Qendrës së Kontrollit të SHPSF të lëshuar nga Drejtoria Vendore e Policisë së Qarkut Vlorë;
10. Licenca (autorizimi individual) për sistemin e radiondërlidhjes të lëshuar nga AKEP ku të mbulohet zona e Butrintit;
11. Certifikata e titullarit të subjektit;
12. Certifikata e drejtuesit teknik për kategorinë 1.3.A “Shërbimi i sigurimit fizik të objekteve”;
13. Certifikata e drejtuesit teknik për kategorinë 1.3.B “Shërbimi i sigurimit dhe shoqërimit të vlerave monetare gjatë transportit”;
14. Certifikata e numrit të punonjësve e shoqëruar me regjistrin e listës së pagave për vitin 2024, që tregon mesatarisht të paktën 20 punonjës të kontraktuar.
15. Vërtetim të lëshuar nga Drejtoria Vendore e Policisë së Qarkut Vlorë të 3 muajve e fundit, ku të specifikohen kapacitetet e shoqërisë (punonjës shërbimi, grupe të gatshme, armatim, mjete speciale, automjete, objekte ku ushtron aktivitetin etj.), listë emërore dhe masa administrative, ngjarjet ku është përfshirë kompania gjatë 3 viteve të fundit;
16. Përshkrim për Qendrën e Kontrollit, foto, numrin e telefonit, adresën fizike dhe elektronike, listën e automjeteve të gatshme të regjistruara (automjete apo motorë) të vërtetuara me Lejen e Qarkullimit përkatëse dhe pajisjet e shërbimit.
17. Polica e sigurimit të përgjegjësisë publike dhe profesionale, nëse ka, ose deklaratë angazhimi për lidhjen e një police sigurimi të përgjegjësisë publike.
18. Autorizim lëshuar nga Drejtoria e Përgjithshme e Policisë së Shtetit për përdorimin e mjeteve speciale për vitin 2025 e në vijim;
19. CV të shoqërisë për aktivitetin e saj;
20. Lista e institucioneve pranë të cilave shoqëria ka kryer/kryen shërbimet objekt i tenderit për 3 vitet e fundit, duke përfshirë kontaktet e përfaqësuesve të këtyre institucioneve (nr. telefoni dhe adresë email);
21. Minimumi tre kopje kontrate ose referenca nga institucione të tjera pranë të cilave shoqëria ka ofruar shërbimet objekt i tenderit në pesë vitet e fundit; eksperiencat e mëparshme në zona të trashëgimisë kulturore dhe parqet kombëtare do të vlerësohen me pikë shtesë. Numri maksimal i kontratave të pranuara do të jetë 5.
22. Lista e emrave të Ekipit Kryesor të planifikuar për të punuar në këtë projekt të shoqëruar me CV-të, diplomat dhe licencat e tyre (aty ku është e aplikueshme). Ekipi Kryesor do të përbëhet nga të paktën këto pozicione individuale:

 - Drejtuesi Teknik

 - Mbikëqyrësi i Rojeve

1. Certifikatat e punonjësve të shërbimit të propozuar për shërbimet e kërkuara sipas secilës nënkategori licence;
2. Dëshmi trajnimi të punonjësve të shërbimit të propozuar për shërbimet;
3. Plani i punës i propozuar i shoqërisë për organizimin e shërbimit të ruajtjes dhe sigurisë fizike në objektet e zonës të administruar nga Fondacioni për Menaxhimin e Butrintit – (bashkangjitur Termave të Referencës gjendet harta me kufijtë dhe pikat e identifikuara për potencial hyrjesh të pa autorizuara dhe objektet e rëndësisë së veçantë), për monitorimin e kamerave, si dhe për shërbimin e transportit, ruajtjes dhe shoqërimit të vlerave monetare në zbatim të ligjit Nr. 75 datë 10.07.2014 Për shërbimin “Shërbimin Privat të Sigurisë Fizike”, me një grafik të detajuar të aktiviteteve, qasjes, metodologjisë dhe sistemit të propozuar të kontrollit të menaxhimit, duke përfshirë planin e sigurimit të cilësisë (ku identifikohen edhe risqet dhe çështjet që mund të impaktojnë këtë plan dhe masat e propozuara për zvogëlimin e riskut), deklaratën e metodës së punës dhe përdorimin e burimeve.
4. Deklarata se Ofruesi i Shërbimit nuk do të nënkontraktojë asnjë nga punët.
5. Deklarimi i konfliktit të interesit me çdo drejtor apo menaxher të Fondacionit për Menaxhimin e Butrintit, nëse ka. Mungesa e një deklarimi të tillë, nëse ekziston konflikti, do të çojë në përjashtimin nga tenderi aktual dhe përjashtimin e mundshëm nga procedurat e ardhshme të tenderimit.

**Fituesit do t'i kërkohet të paraqesë të gjitha origjinalet e kopjeve të paraqitura për verifikim. Çdo ndryshim i dokumenteve do të jetë shkak për dënime të ashpra, deri në përjashtim të përhershëm nga tenderimi i Fondacionit për Menaxhimin e Butrintit.**

**1.15 Vlefshmëria e dokumentacionit:** Certifikatat e kërkuara për këtë KPO nuk mund të jenë më të vjetra se **tre muaj** nga data e tenderit.

**02. Kushtet për tender**

**2.1 Pranueshmëria e aplikantëve:** Aplikantët nuk mund të aplikojnë nëse:

1. Nuk janë kompani të regjistruara.
2. Janë të falimentuar ose në proces falimentimi.
3. Kanë qenë fajtorë për shkelje të rënda profesionale.
4. Nuk kanë përmbushur detyrimet lidhur me pagesën e sigurimeve të detyrueshme, sigurimet shoqërore dhe taksat.
5. Janë fajtorë për keqinterpretim serioze në dhënien e informacionit.
6. Janë deklaruar për faj të rëndë zbatimi për shkak të shkeljes së detyrimeve të tyre kontraktuale.
7. Janë në ndonjë listë të palëve të sanksionuara të lëshuara nga Qeveria e Shteteve të Bashkuara, Kombet e Bashkuara ose Bashkimi Evropian.
8. Mos plotësimi i kritereve të tjera kualifikuese.

**2.2.** **Kriteret e Kualifikimit:**

* Të jetë i regjistruar në regjistrin tregtar me status aktiv;
* Të jetë i pajisur me licencë të kategorisë 1.3.A dhe/ose 1.3.B sipas shërbimit përkatës për të cilin oferton aplikuesi;
* Të ketë të paktën 5 vjet eksperiencë në ofrimin e shërbimeve objekt i tenderit;
* Përfaqësuesit ligjorë dhe ortakët/aksionarët të mos jenë të dënuar për shkelje penale, si dhe të mos jenë nën proces hetimi nga ana e organit të prokurorisë;
* Të mos jetë në proces gjyqësor të hapur në cilësinë e palës së paditur;
* Të ketë shlyer të gjitha detyrimet fiskale dhe sigurimet shoqërore;
* Stafi i propozuar për ofrimin e shërbimit të jetë i trajnuar, certifikuar dhe të jetë i punësuar pranë shoqërisë ofertuese prej të paktën 1 viti.

**2.3. Informacion shtesë:**

1. Të gjitha dokumentet e tenderit duhet të plotësohen plotësisht për të shmangur skualifikimin.
2. Fondacioni për Menaxhimin e Butrintit synon të pranojë Aplikimet për kontratat e çmimit për njësi (*Kontratat e çmimit për njësi, janë marrëveshje ku janë fikse vetëm çmimet e artikujve, ndërsa vëllimet e punimeve mund të ndryshojnë, në varësi të nevojave aktuale të projektit*).
3. Asnjë nënkontraktim nuk do të pranohet.
4. Asnjë sipërmarrje e përbashkët nuk do të pranohet.
5. Të gjithë aplikantët do të marrin dokumente identike: Asnjë aplikant nuk duhet të shtojë, heqë ose ndryshojë ndonjë term ose kusht në dokumentet origjinale. Nëse e bëjnë, kjo do të jetë arsye për skualifikim të menjëhershëm.
6. Nëse aplikantët kanë ndonjë kërkesë dhe kusht për të negociuar, kjo do të përcaktohet në një letër të veçantë që shoqëron aplikimin.
7. Fondacioni për Menaxhimin e Butrintit do të organizojë një vizitë në terren. Fondacioni do të konsiderojë se çdo aplikant ka vizituar dhe inspektuar vendin në tërësi përpara se të bëjë dhe dorëzojë një aplikim, dhe çdo gabim ose problem që lind nga mungesa e informacionit që mund të ishte marrë në një vizitë të tillë nuk do të merret në konsideratë nga Fondacioni për Menaxhimin e Butrintit.
8. Çdo aplikant mund të bëjë vetëm një ofertë për këtë KPO të specifikuar.
9. Të gjitha çmimet duhet të përfshijnë të gjitha pagesat e detyrueshme, taksat dhe detyrimet. TVSH-ja do të llogaritet dhe tregohet veçmas në mënyrën e treguar në formularët përkatës.
10. Fatura e sasive duhet të përfshijë të gjithë informacionin e kërkuar dhe duhet të përmbajë një analizë të detajuar të çmimeve.
11. Sqarimet në lidhje me projektin që nuk adresohen në vizitën në terren duhet t'i dërgohen me shkrim Fondacionit për Menaxhimin e Butrintit jo më vonë se pesë ditë pune përpara afatit të dorëzimit. Kërkesat mund të dërgohen me e-mail në tenders@bmf.al ose të dërgohen me shkrim në zyrën e Fondacionit për Menaxhimin e Butrintit në Sarandë. Përgjigjet për çdo pyetje të ngritur nga çdo aplikant do t'i jepen atij aplikanti me shkrim, nëse është e mundur, brenda dy ditëve të punës. Megjithatë, është kusht i këtij tenderi që asnjë sqarim nuk do të konsiderohet se zëvendëson, kundërshton, shton ose pakëson kushtet e këtij tenderi, përveç nëse ndryshimet bëhen me shkrim dhe nënshkruhen nga Drejtori Ekzekutiv ose përfaqësuesi i tij i caktuar.

Shtesa dhe/ose sqarime në lidhje me këtë tender mund të lëshohen në çdo kohë. Një njoftim në lidhje me shtesa të tilla do të publikohet në faqen e internetit të Fondacionit për Menaxhimin e Butrintit, <https://bmf.al/>. Përmbajtja e tyre mund të ndikojë në çmimin dhe kushtet e tenderit. Është përgjegjësi e aplikantit të jetë i informuar.

**2.4. Mashtrimi dhe Korrupsioni.**

Fondacioni për Menaxhimin e Butrintit kërkon që furnitorët, kontraktorët dhe konsulentët sipas kontratave të tij ose kontratave të tilla të kërkuara, të respektojnë standardet më të larta të etikës gjatë prokurimit dhe ekzekutimit të kontratave. Në ndjekje të një politike të tillë, Fondacioni për Menaxhimin e Butrintit përcakton për qëllimin e kësaj dispozite, kushtet e përcaktuara si më poshtë:

1. “Praktikë korruptive” nënkupton ofertën, dhënien, marrjen ose kërkimin e çdo gjëje me vlerë për të ndikuar në veprimin e punonjësve apo drejtuesve të Fondacionit për Menaxhimin e Butrintit në procesin e prokurimit ose në ekzekutimin e kontratës.
2. “Praktikë mashtruese” nënkupton një keqinterpretim të fakteve me qëllim që të ndikojë në një proces prokurimi ose ekzekutimin e një kontrate në disfavor të Fondacionit për Menaxhimin e Butrintit dhe përfshin praktikat e fshehta të marrëveshjeve të paligjshme midis aplikantëve (para ose pas paraqitjes së Aplikimit) të krijuara për të përcaktuar çmimet e Aplikimit në nivele artificiale, jo konkurruese dhe t'i privojnë huamarrësit përfitimet e konkurrencës së lirë dhe të hapur.

Fondacioni për Menaxhimin e Butrintit do të refuzojë një propozim nëse konstaton se aplikanti është përfshirë në praktika korruptive ose mashtruese në konkurrim për kontratën. Fondacioni për Menaxhimin e Butrintit do të deklarojë gjithashtu një entitet si të papërshtatshme për t'i dhënë një kontratë, qoftë për një kohë të pacaktuar ose për një periudhë të caktuar kohore, nëse konstaton se entiteti është përfshirë në praktika korruptive ose mashtruese në konkurrim ose në ekzekutimin e një kontrate të financuar nga Fondacioni për Menaxhimin e Butrintit.

Ndalohet kontakti i drejtpërdrejtë me punonjësit ose drejtuesit e Fondacionit për Menaxhimin e Butrintit në lidhje me paraqitjen e ofertës tuaj gjatë periudhës së vlerësimit të tenderit.

Çdo përpjekje e aplikantëve për të ndikuar përfaqësuesit e Fondacionit për Menaxhimin e Butrintit në vlerësimin e ofertave ose vendimeve për dhënien e kontratës do të rezultojë në refuzimin e menjëhershëm të aplikimit të tyre.

**2.5. Ndryshimi i Dokumentit të Tenderit:** Në çdo kohë para afatit të fundit për dorëzimin e tenderave, Fondacioni për Menaxhimin e Butrintit mund të ndryshojë Dokumentin e Tenderit duke lëshuar një shtesë. Çdo shtesë e lëshuar do të jetë pjesë e Dokumentit të Tenderit dhe do t'u komunikohet me shkrim të gjithë atyre që janë regjistruar dhe kanë marrë pjesë në vizitën në terren. Për t'u dhënë aplikantëve të mundshëm kohë të arsyeshme për të marrë parasysh një shtesë në përgatitjen e aplikimeve të tyre, Fondacioni për Menaxhimin e Butrintit, sipas gjykimit të saj, mund të zgjasë afatin për dorëzimin e aplikimeve.

**2.6. Tërheqja, zëvendësimi dhe modifikimi i aplikimeve:** Një aplikant mund të tërheqë, zëvendësojë ose modifikojë aplikimin e tij pasi të jetë dorëzuar duke dërguar një njoftim me shkrim, të nënshkruar siç duhet nga një përfaqësues i autorizuar. Të gjitha njoftimet duhet të merren nga Fondacioni për Menaxhimin e Butrintit përpara afatit të përcaktuar për dorëzimin e aplikimeve. Aplikimet e tërhequra do t'u kthehen të pahapura aplikantëve. Asnjë tender nuk mund të tërhiqet, zëvendësohet ose modifikohet në intervalin ndërmjet afatit të fundit për dorëzimin e tenderit dhe skadimit të periudhës së vlefshmërisë së tenderit të specifikuar nga Aplikuesi në dokumentet e tenderit ose në ndonjë zgjatje të tyre.

**2.7. Vlefshmëria e ofertës:** Çdo ofertë do të jetë e vlefshme për të paktën 150 ditë kalendarike nga data e dorëzimit të saj.

**2.8. Periudha e Performancës**: Ofruesi i Shërbimit duhet kryejë shërbimet e kërkuara me fillimin e kontratës.

**2.9. Standardet e Performancës:** Shërbimet duhet të ndërmerren brenda të gjitha rregullave, rregulloreve dhe ligjeve përkatëse në fuqi aktualisht në Shqipëri dhe nga praktikat më të mira të industrisë.

**2.10. Vizita në terren**: Kompanitë duhet të marrin pjesë në një vizitë në terren të organizuar nga Fondacioni për Menaxhimin e Butrintit. Gjatë kësaj vizite, aplikantët e mundshëm do të kenë mundësinë të adresojnë pyetje dhe të marrin sqarime në lidhje me aspekte të ndryshme të paraqitjes së tenderit.

|  |  |  |
| --- | --- | --- |
| **Vendi i Takimit** | **Koha** | **Data** |
| Butrint, Parku Kombëtar i Butrintit | ora 11:00 | 12/05/2025  |

**2.11. Kostoja e aplikimit**: Aplikanti do të përballojë të gjitha kostot që lidhen me përgatitjen dhe dorëzimin e Aplikimit të tij dhe Fondacioni për Menaxhimin e Butrintit në asnjë rast nuk do të jetë përgjegjëse për ato kosto, pavarësisht nga zhvillimi ose rezultati i procesit të aplikimit.

# 1 . Formulari i Ofertës Financiare

**Aplikanti:**

Për Fondacionin për Menaxhimin e Butrintit,

Pasi kemi shqyrtuar dokumentet e kërkuara për aplikimin në tenderin e sipërpërmendur, ne ofrojmë të kryejmë dhe të kryejmë shërbimet e kërkuara për shumën e llogaritur

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Lekë ( **Pa TVSH)**

*(Me shifra dhe fjalë)*

Oferta jonë është e vlefshme për 150 ditë kalendarike nga data e caktuar për afatin e dorëzimit të tenderit në përputhje me Dokumentet e Tenderit, dhe ajo do të mbetet e detyrueshme për ne dhe mund të pranohet në çdo kohë përpara skadimit të asaj periudhe;

Për të ofruar çmimin e lartpërmendur, ne pranojmë se kemi marrë në konsideratë të gjitha dokumentet e shpallura të tenderit, duke përfshirë shtojcat.

Ne marrim përsipër që nëse oferta jonë pranohet të fillojmë ofrimin e shërbimit brenda \_\_\_\_\_\_\_\_\_ ditëve nga data e nënshkrimit të kontratës dhe të përfundojmë në përputhje me kontratën brenda afatit kohor të rënë dakord me Fondacionin për Menaxhimin e Butrintit dhe në përputhje me informacionin në këto Dokumente Tenderi.

Ne e kuptojmë se ky Tender, së bashku me pranimin tuaj me shkrim të përfshirë në njoftimin tuaj për njoftimin e fituesit, do të përbëjë një kontratë detyruese mes nesh derisa të përgatitet dhe ekzekutohet një kontratë formale.

Ne e kuptojmë dhe pranojmë që Fondacioni për Menaxhimin e Butrintit nuk është i detyruar të zgjedhë çmimin më të ulët ose ndonjë aplikim që mund të merret, dhe se çdo ose të gjitha Aplikimet mund të refuzohen pjesërisht ose plotësisht pa caktuar ndonjë arsye për një refuzim të tillë.

Nëse fitohet kontrata, personi i përmendur më poshtë do të veprojë si Përfaqësues i Kontraktorit:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_( Emri, mbiemri, nënshkrimi)

Përfaqësuesi ligjor

**Ju lutemi bashkëngjitni preventivin dhe analizën e çmimeve**

**\*Preventivi**

|  |  |  |  |
| --- | --- | --- | --- |
| **Analiza e çmimeve** | **Njësia** | **Çmimi/ njësi (pa TVSH në Lekë)** | **Shuma Totale** |
|  |  |  |  |
| Punonjësit (paga, benefitet, taksat)  |  |  |  |
| Kosto e shërbimit të mbikëqyrjes së sistemit të kamerave CCTV |  |  |  |
| Kosto e transportit, shoqërimit dhe ruajtjes së vlerave monetare gjatë transportit |  |  |  |

* + - * *Preventivi i mësipërm përfaqëson kategoritë e kostove. Ju lutem detajoni duke shtuar nënkategori.*
			* *Në preventivin e mësipërm nuk mund të vendosen kosto për paisje, uniforma apo mjete të tjera të cilat duhet të ofrohen nga kompania për shërbimin e kërkuar.*

# 2. Eksperiencë e ngjashme

**Aplikanti:**

**PLOTËSONI NJË (1) FORMULAR PËR ÇDO KONTRATË DHE BASHKËLIDHNI KONTRATËN OSE REFERENCËN NGA INSTITUCIONI KONTRAKTUES**

|  |
| --- |
| **Kontratë me madhësi dhe natyrë të ngjashme** |
| Identifikimi dhe përshkrimi i kontratës |  |
| Kontratë e paraqitur në përgjigje tëkërkesave për kualifikim | Kontratë e paraqiturpër pikë shtesë |
| Data e fillimit |  | Data e përfundimit |  |
| Roli në kontratë | Kontraktor kryesor |   | Nënkontraktor |
| Shuma totale e kontratës |  |
| **Shuma totale e komponentit të shërbimit** (e rëndësishme nëse kontrata përmban elementë të ndryshëm nga shërbimet e tenderit, blerja e pajisjeve, mobiljeve etj.) |  |  |
| Nëse është partneritet në një sipërmarrje të përbashkët ose nënkontraktor, specifikoni pjesëmarrjen në shumën totale të kontratës | Përqindja e totalit | Shuma |
| Kontraktuar nga:AdresëEmri i kontaktitNumri i telefonit/celularit:E-mail: |  |
| **Përshkrimi i ngjashmërisë** |
|  |

# 3. Punët në proces/Kontrata të zotuara

**Aplikanti:**

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Emri dhe numri i projektit** | **Vlera e Kontratës** | **Adresa e Kontaktit të investitorit, Tel** | **Vlera e punës së papërfunduar Lekë** | **Data e parashikuar e përfundimit** | **Data e përfundimit në kontratë** |
| 1 |  |  |  |  |  |  |
| 2 |  |  |  |  |  |  |
| 3 |  |  |  |  |  |  |
| 4 |  |  |  |  |  |  |
| 5 |  |  |  |  |  |  |

Aplikantët duhet të japin informacion në lidhje me **angazhimet e tyre aktuale** për të gjitha kontratat që i janë dhënë, ose për të cilat është marrë një letër angazhimi ose pranimi, ose për kontratat që i afrohen përfundimit, por për të cilat ende nuk është lëshuar një certifikatë përfundimi të plotë.

# 4. Ekipi kryesor i propozuar për këtë projekt

**Aplikanti:**

Ju lutemi plotësoni formularin dhe bashkëngjitni CV-të, Diplomat dhe kontratat e përvojës së mëparshme ose referencat për Menaxherët dhe Specialistët kryesorë që do të punojnë në këtë projekt

|  |  |  |  |  |  |  |
| --- | --- | --- | --- | --- | --- | --- |
| Nr | Emër Mbiemër | Data e lindjes | Arsimi | Detyra e caktuar | Licencat | Vite përvojë në detyrën e caktuar |
| 1 | Drejtor teknik |  |  |  |  |  |
| 2 | Mbikëqyrësi i Rojeve |  |  |  |  |  |
| 3 |  |  |  |  |  |  |
| 4 |  |  |  |  |  |  |
| 5 | … |  |  |  |  |  |
| 6 | … |  |  |  |  |  |
| 7 | … |  |  |  |  |  |
| 8 | ... |  |  |  |  |  |
| 9 | ... |  |  |  |  |  |
| 10 | ... |  |  |  |  |  |

# 5. Deklarata e pranueshmërisë

Aplikanti:

Unë, i nënshkruari

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(Emri dhe numri i identitetit të përfaqësuesit ligjor)*

Përfaqësues i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Emri dhe adresa e kompanisë)*

Deklaroj se kushtet e mëposhtme janë të zbatueshme për ne;

* Ne jemi një kompani e regjistruar.
* Ne nuk jemi të falimentuar apo në proces falimentimi.
* Ne nuk jemi dënuar për një vepër penale në lidhje me sjelljen profesionale.
* Ne nuk kemi qenë fajtorë për shkelje të rënda profesionale (të vërtetuara me çdo mjet që mund të justifikojnë autoritetet kontraktore).
* Ne kemi përmbushur detyrimet lidhur me pagesën e sigurimeve shoqërore dhe taksave.
* Ne nuk jemi fajtorë për keqinterpretim serioz në dhënien e informacionit.
* Ne nuk jemi deklaruar për faj të rëndë zbatimi për shkak të shkeljes së detyrimeve kontraktuale.
* Ne nuk punësojmë personel nën moshën ligjore të punës.
* Ne ofrojmë të drejtat themelore sociale dhe kushte të drejta pune për punonjësit tanë.
* Ne nuk jemi në asnjë listë të palëve të sanksionuara të lëshuara nga Qeveria e Shteteve të Bashkuara, Kombet e Bashkuara dhe Bashkimi Evropian.

Emri\_\_\_\_\_\_\_\_\_\_\_\_\_\_\_\_\_\_\_\_\_\_ Nënshkrimi\_\_\_\_\_\_\_\_\_\_\_\_\_\_\_\_ Data\_\_\_\_\_\_\_\_\_\_\_\_\_\_\_\_\_

# Deklarimi i Konfliktit të Interesit

Aplikanti:

Unë, i nënshkruari

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(Emri dhe numri i identitetit të përfaqësuesit ligjor)*

Përfaqësues i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Emri dhe adresa e kompanisë)*

Deklaroj se:

1. Unë ose kompania që përfaqësoj, **nuk** kemi asnjë marrëveshje kompensimi ose interes tjetër ose lidhje me ndonjë drejtor ose menaxher të Fondacionit për Menaxhimin e Butrintit.
2. Unë ose kompania që unë përfaqësoj, **nuk** kemi asnjë rrethanë tjetër që, në fakt ose në dukje, mund ta vështirësojë ushtrimin e pavarësisë, gjykimin objektiv ose në ndonjë mënyrë tjetër kryerjen me efektivitet të detyrave të mia si kontraktues, nëse zgjidhet.

Nëse ndonjë nga deklaratat më sipër nuk është e vërtetë ose kërkon shpjegim, ju lutemi përshkruani faktet përkatëse:

|  |
| --- |
|  |
|  |
|  |
|  |
|  |

Emri\_\_\_\_\_\_\_\_\_\_\_\_\_\_\_\_\_\_\_\_\_\_ Nënshkrimi\_\_\_\_\_\_\_\_\_\_\_\_\_\_\_\_ Data\_\_\_\_\_\_\_\_\_\_\_\_\_\_\_\_\_

***Faleminderit për interesimin tuaj për të punuar me Fondacionin për Menaxhimin e Butrintit***